Jedľová silica je pre svoje antiseptické vlastnosti vhodná pri zápaloch dýchacích ciest alebo bronchitíde. Pôsobí proti kašľu a má tiež analgetické, antiseptické a tonizujúce účinky. Pôsobí antireumaticky – najlepšie pri masáži. V kozmetike je využívaná pri výrobe mydiel a ako prísada do kúpeľov.
Esenciálny olej sa získava parnou destiláciou ihlíc a koncových vetvičiek vždyzeleného ihličnanu, dorastajúceho do výšky až 18 metrov. Krajina pôvodu je Kanada, severná Amerika a Európa.
Predovšetkým drevo, ktoré sa používalo na vodných stavbách, ďalej ako stavebné drevo, na výrobu škridiel, sudov a pod.
Jedľa biela (Abies alba Mill.; staršie Abies pectinata Lam. et DC alebo Pinus picea L.) alebo jedľa bielokôra je strom z čeľade borovicovité (Pinaceae).
V strednej Európe rastie v horských a podhorských lesoch, spoločne s bukom vytvára dnes už vzácne bukojedľové lesy. Svoje optimum má v 5. lesnom vegetačnom stupni (LVS) na bohatých stanovištiach živného radu.
Má rovný kmeň, ihličie nepichá, šišky rastú dohora. Prospieva jej dážď, hmla a chlad. Môže dorásť až do 50 m.